Kommunisteparty sê opposisiepartye moet 'les geleer word' – praag.co.za
Blade Nzimande, sekretaris-generaal van die SA Kommunisteparty
Komende kort op die hakke van die minister van sport, Fikile Mbalula, se uitspraak dat die opposisie in Suid-Afrika Hitleriaanse "fasciste" sou wees, het die kommunistiese leier Blade Nzimanda Saterdag gesê dat die opposisie 'n "harde les geleer moet word".
"Gebruik 7 Mei om die Demokratiese Alliansie 'n harde les te leer. Hulle sê dat hulle ten gunste van werksgeleenthede is maar was teen die plaaswerkers in die Wes-Kaap," het hy aan die Nasionale Unie van Mynwerkers se nasionale fabrieksvloerverteenwoordigersraad in Boksburg gesê.
Hy het ook na die DA as "'n party van arbeidsmakelaars" verwys. "As die DA na Cosatu- of Luthuli-huis 'n optog hou, is die party swart, maar in die parlement is hulle wit."
Nzimande het ook teen Julius Malema en sy belastingwanbetaling uitgevaar. "As jy die SA Inkomstediens R16 miljoen skuld, hoeveel miljoene het jy nie opgevreet nie? Hulle het meer as R100 miljoen opgevreet," meen hy.
"Sommige mense dra duur horlosies en klere maar het nog nooit vir 'n dag in hul lewens gewerk nie."
Na hofdokumente skuld die EVV-leier Julius Malema R16 miljoen plus rente nadat hy in gebreke gebly het om tussen 2006 en 2010 opgawes in te dien.
In 2010 het die SAID Malema oor sy versuim om belastingopgawes in te dien gekontak.
Dit het Malema 18 maande geneem om na verskeie pogings van die SAID sy agterstallige opgawes in te dien.
Malema het ook in gebreke gebly om die Ratanang-trust vir belastingdoeleindes te registreer en die SAID het dit namens hom gedoen.
Sy regspan het die Hoë Hof te Pretoria in Februarie versoek om sy sekwestrasiesaak uit te stel. Die SAID het dit teengestaan.
Skrywer Dan RoodtGepubliseer op 14 April 2014 Kategorieë Nuus, Suider-AfrikaSleutelwoord Blade Nzimande, EFF, EVV, Julius Malema, SA Kommunisteparty, SAKP